pythainlp/thai-wiki-dataset-v4 huggingface dataset:
กัล โฮ นา โฮ โอ้รักสุดชีวิต

กัล โฮ นา โฮ โอ้รักสุดชีวิต (แปลว่า พรุ่งนี้อาจไม่มา,) เป็นภาพยนตร์ของบอลลีวู้ด ที่ถ่ายทำในนครนิวยอร์ก สหรัฐอเมริกา นำแสดงโดย ศาห์รุข ข่าน แซฟ อลี ข่าน ปรีติ ซิณฏา ชยา พัจจัน และ ดารา ซิงห์
เนื้อเรื่องย่อ.
ในมหานครนิวยอร์ก แห่งสหรัฐอเมริกาอันวุ่นวาย และเต็มไปด้วยผู้คนหลากหลายเชื้อชาติ ยังคงมีครอบครัวของสาวน้อยลูกครึ่งอินเดีย-ปากีสถาน นัยนา แคทเธอรีน กาปูร์ (ปรีตี้ ซินต้า) คือชื่อของเธอ เธออาศัยอยู่ในบ้านที่มีความแตกต่างทั้งเชื้อชาติ ศาสนา และทัศนคติส่วนตัว โดยเฉพาะ ลัชโช กาปูร์ (สุษมา เศษฐ) ผู้เป็นย่าของนัยนา กับ เจนนิเฟอร์ กาปูร์ (ชยา บาจจัน) ผู้เป็นแม่ของนัยนาและลูกสะใภ้ของลัชโช ที่ลัชโชตั้งอคติมาด้วยตั้งแต่ที่เจนนิเฟอร์รับ กิญา (ชนกะ ศุขลา) เด็กหญิงมาเลี้ยงเป็นลูกบุญธรรม ทำให้ลัชโชจงเกลียดจงชังเจนนิเฟอร์และกิญาเป็นอย่างมาก ผิดกับ ศิวะ (อธิต เนกขะ) หลานชายตัวจริงที่ลัชโชทุ่มเทความรักให้อย่างสุดหัวใจ นอกจากอคติที่มีให้กันแล้ว ลัชโชยังเป็นชาวปัญจาบที่นับถือศาสนาซิกข์ ทุกเช้าเธอต้องตื่นขึ้นมาแท็กทีมกับเพื่อนสาวอีกสองคนนั่นคือ กัมโม และ ลัมโม เพื่อสวดบูชาแด่องค์คุรุนานักเทพ ในขณะที่เจนนิเฟอร์เป็นคริสตชนและนับถือพระเยซูและพระผู้เป็นเจ้า นอกจากปัญหาภายในบ้านแล้ว ครอบครัวนี้ยังต้องรับมือกับปัญหาภายนอกบ้านอีกด้วย เพราะร้านอาหารที่พวกเขาเปิดกิจการอยู่นั้นใกล้จะเจ๊งเต็มที จนแบงค์จะมายึดบ้านอยู่รอมร่อ พวกเขาได้แต่สวดภาวนาขอให้สวรรค์ส่งเทวดามาช่วยเหลือให้พวกเขาพ้นทุกข์ไปซะที
และแล้ววันหนึ่งสวรรค์ก็ส่งเทวดามาให้แก่พวกเขา เขาชื่อ อามัน มธุระ (ชาห์รุข ข่าน) เป็นหลานชายของ จัดดา (ดารา ซิงห์) ตาแก่ข้างบ้านที่ตามจีบลัชโชอยู่ ภายนอกอามันคือชายหนุ่มมาดกวนที่วุ่นวายจนนัยนาไม่ชอบขี้หน้าเขาตั้งแต่แรกเห็น แต่พอนานวันเข้า นัยนาก็เริ่มเห็นความดีในตัวอามัน แท้จริงแล้วเขาเป็นหนุ่มจิตใจดี มองโลกในแง่ดี ทั้งยังมีหัวคิดสุดครีเอท เขาเข้ามาคอยช่วยเหลือครอบครัวของนัยนาจนดีวันดีคืน ไม่ว่าจะเป็นการช่วยฟื้นฟูกิจการร้านอาหารของนัยนาจนกลับมารุ่งเรืองอีกครั้ง ทั้งยังให้ความรักแก่ทุกคนในครอบครัวของเธออย่างเท่าเทียม จนนัยนาค่อย ๆ รับอามันเข้ามาอยู่ในหัวใจของเธอไปโดยไม่รู้ตัว โดยหารู้ไม่ว่า โรฮิต ปาเตล (เซฟ อาลี ข่าน) เพื่อนชายที่เรียนเซคชั่นเดียวกันกับเธอ และเป็นเพื่อนที่เธอสนิทที่สุด กำลังแอบหลงรักเธออยู่ อามันเองก็รู้ดีว่านัยนารู้สึกกับเขาอย่างไร ทว่าเขารู้ตนเองดีว่าเขาไม่สามารถที่จะครองคู่กับเธอได้ เพราะอามันเป็นโรคหัวใจที่อาจจะอยู่ได้อีกไม่นานนัก และอามันก็รู้ดีว่าโรฮิตรู้สึกอย่างไรกับนัยนา เขาจึงตัดสินใจที่จะใช้ช่วงเวลาสุดท้ายของชีวิต ทำทุกอย่างให้นัยนาได้ลงเอยกับโรฮิต คนที่ยังมี “โอกาส” มากกว่าเขา
ศิริ ศิริจินดา

ศิริ ศิริจินดา มีชื่อจริงว่า บรรจง เลาหจินดา (26 พฤศจิกายน พ.ศ. 2466 - 30 มกราคม พ.ศ. 2546) เป็นนักแสดง และผู้กำกับชาวไทย
ประวัติ.
เขาเกิดเมื่อวันที่ 26 พฤศจิกายน พ.ศ. 2466 เป็นชาวปากน้ำ สมุทรปราการ สำเร็จการศึกษาจากโรงเรียนช่างกลปทุมวัน แต่หลังเรียนจบเขาได้พบกับครูมารุต (ทวี ณ บางช้าง) ผู้กำกับคนดัง เขาก็ก้าวสู่การเป็นนักแสดง รับงานแสดงภาพยนตร์อย่างอิสระ และต่อมาตั้งบริษัทชื่อ จินดาวรรณภาพยนตร์ โดยมีเพื่อนนักแสดงชื่อ ดอกดิน กัญญามาลย์ เป็นเพื่อนร่วมงานหลัก
เขามีผลงานภาพยนตร์หลายเรื่อง อย่าง "สร้อยฟ้าขายตัว" (2498) สร้างจากนิยายของชอุ่ม ปัญจพรรค์ แสดงคู่กับ รัตนาภรณ์ อินทรกำแหง และ "เหนือเมฆ" (2500) กำกับโดยประทีป โกมลภีส แสดงร่วมกับจรัสศรี สายะศิลป์ ต่อมาเขาก้าวสู่บทบาทผู้กำกับ สร้างผลงานสร้างชื่ออย่าง "เห่าดง" (2501) แสดงโดยอมรา อัศวนนท์ และเรื่อง "ขุนดง" (2507) แสดงโดยโผน กิ่งเพชร, เสกสรร สัตยา และขวัญใจ สอาดรักษ์ ส่วนผลงานเรื่อง "อ้อมอกสวรรค์" (2505) เป็นผลงานภาพยนตร์เงินล้านและเป็นอีกเรื่องหนึ่งที่ได้เกียรติให้นำออกไปฉายที่สหรัฐอเมริกา และยังเป็นผู้ชักชวนเพชรา เชาวราษฎร์ และไชยา สุริยันเข้าสู่วงการแสดง
ด้านชีวิตส่วนตัว เขามีภรรยาชื่อวงศ์ทอง ผลานุสนธ์ ในบางครั้งเธอยังแสดงในงานของสามี เช่น ในภาพยนตร์ "ศรีปราชญ์" (2500)
วันเวิลด์เทรดเซ็นเตอร์

วันเวิลด์เทรดเซ็นเตอร์  หรือชื่อเดิมคือ ฟรีดอมทาวเวอร์ เป็นอาคารหลักในกลุ่มอาคารเวิลด์เทรดเซ็นเตอร์ (World Trade Center complex) ใหม่ และยังเป็นอาคารที่สูงที่สุดในซีกโลกตะวันตก วันเวิลด์เทรดเซ็นเตอร์ใช้ชื่อเดียวกับหอคอยแฝดเหนือของเวิลด์เทรดเซ็นเตอร์เดิมซึ่งถูกทำลายในเหตุวินาศกรรม 11 กันยายนและตั้งอยู่ ณ มุมตะวันตกเฉียงเหนือของที่ตั้งเวิลด์เทรดเซ็นเตอร์ 16 เอเคอร์ บนที่ตั้งของ 6 เวิลด์เทรดเซ็นเตอร์เดิม อาคารนี้ติดกับถนนเวสต์ทางตะวันตก ติดกับถนนวีซีทางเหนือ ติดกับถนนฟุลทอนทางใต้ และถนนวอชิงตันทางตะวันออก การก่อสร้างเริ่มเมื่อวันที่ 27 เมษายน พ.ศ. 2549 ความสูงหลังคาของอาคารสูง 104 ชั้นมาตรฐาน แต่ใช้ได้จริง 94 ชั้น
กลุ่มเวิลด์เทรดเซ็นเตอร์ใหม่ซึ่งวันเวิลด์เทรดเซ็นเตอร์เปิดเมื่อวันที่ 3 พฤศจิกายน พ.ศ. 2557 เดิมจะมีอาคารสำนักงานสูงหลายชั้นอื่นอีกสามหลัง ตั้งอยู่ ณ ถนนกรีนิชและอนุสรณ์และพิพิธภัณฑ์ 11 กันยายนแห่งชาติ ซึ่งตั้งอยู่ทางใต้ของวันเวิลด์เทรดเซ็นเตอร์และเคยเป็นที่ตั้งของหอคอยแฝด
ประวัติ.
อาคารเดิม (พ.ศ. 2514–2544).
"บทความหลัก: เวิลด์เทรดเซ็นเตอร์"
อาคารใหม่.
หลังจากเวิลด์เทรดเซ็นเตอร์เดิมถูกทำลายเมื่อวันที่ 11 กันยายน พ.ศ. 2544 ได้มีการประชุมหาข้อสรุปการสร้างเวิลด์เทรดเซ็นเตอร์หลังใหม่เกือบจะทันที ในปี พ.ศ. 2546 บริษัทพัฒนาโลว์เออร์แมนแฮตตัน (Lower Manhattan Development Corporation) ได้เสนอให้มีการแข่งขันการออกแบบอาคารเวิลด์เทรดเซ็นเตอร์ใหม่ในครั้งแรกภายใต้แนวคิดการออกแบบเบื้องต้น (Preli minary Design Concepts) แต่ไม่เป็นที่ยอมรับของประชาชน และครั้งที่ 2 Daniel Libeskind ได้มีการเสนอแนวคิดการศึกษาการออกแบบนวัตกรรม (Innovative Design Study) ในเดือนธันวาคม พ.ศ. 2545 และได้มีการเลือกเอาแนวความคิดนี้ แต่แนวความคิดนี้ก็ได้มีการปรับเปลี่ยนอีกหลายครั้งเนื่องจากนักพัฒนาไม่เห็นด้วยเรื่องการเช่าพื้นที่ของเวิลด์เทรดเซ็นเตอร์
แฮงก์ วิลเลียมส์

แฮงก์ วิลเลียมส์  (17 กันยายน ค.ศ. 1923 - 1 มกราคม ค.ศ. 1953) เป็นนักร้อง-นักแต่งเพลง และนักดนตรีชาวอเมริกัน ถือเป็นหนึ่งในนักร้องเพลงคันทรีที่ยิ่งใหญ่ที่สุดตลอดกาลคนหนึ่ง เขามีเพลงติดชาร์ตอันดับ 1 อยู่ 11 เพลงในช่วงระหว่างปี ค.ศ. 1948-1953 โดยที่เขาไม่สามารถอ่านหรือจบการเรียนดนตรีจากที่ใด ผลงานเพลงฮิตของเขาเช่น "Your Cheatin' Heart", "Hey Good Lookin'" และ "I'm So Lonesome I Could Cry"
วิลเลียมส์เสียชีวิตเมื่อวัย 29 ปี จากภาวะหัวใจวาย สาเหตุการเสียชีวิตของเขาเป็นที่เชื่อว่าเป็นผลมาจากการเสพติดสุราและสารเสพติด บุตรของเขา แฮงก์ วิลเลียมส์ จูเนียร์, เจตต์ วิลเลียมส์ บุตรสาว, และหลานชาย แฮงก์ วิลเลียมส์ ที่ 3, ฮอลลี วิลเลียมส์ และฮิลารี วิลเลียมส์ ก็เป็นนักร้องอาชีพเช่นเดียวกัน
เขามีเพลงของเขาถูกนำมาทำใหม่โดยศิลปินอื่นหลายเพลง ตั้งแต่แนวป็อป, กอสเปล, บลูส์ และร็อก เช่น ทาวเนส แวน แซนต์, บ็อบ ดีแลน, ลีโอนาร์ด โคเฮน, เบ็ก แฮนเซน, จอห์นนี แคช, โทนี เบนเนตต์, เดอะเรซิเดนต์ส, แพตซี ไคลน์, เรย์ ชาลส์ และหลุยส์ อาร์มสตรอง
แฟมิซือ

นิตยสารแฟมิซือ  หรือในชื่อเดิม แฟมิคอม ซือชิน เป็นนิตยสารวิดีโอเกมที่มีชื่อเสียงในประเทศญี่ปุ่น ผลิตโดย สำนักพิมพ์เอ็นเทอร์เบรน และสำนักพิมพ์โทะคุมะ วางจำหน่ายครั้งแรกเมื่อวันที่ 6 มิถุนายน พ.ศ. 2529 สิ่งพิมพ์ในชื่อแฟมิซือ นอกจากแฟมิซือรายสัปดาห์ที่เป็นหัวหลักแล้ว ยังมีนิตยสารแยกตามประเภทเครื่องเกมต่าง ๆ ได้แก่ ตระกูลเพลย์สเตชัน ตระกูลนินเทนโด (วีและนินเทนโด ดีเอส) ตระกูลเอ็กซ์บอกซ์ และแฟมิซือ เวฟ นิตยสารรายเดือนที่แนบดีวีดีตัวอย่างเกมไว้ด้วย
คะแนนวิจารณ์เกม.
แฟมิซือมีชื่อเสียงในการให้คะแนนวิจารณ์เกมต่าง ๆ โดยมีผู้วิจารณ์สี่คนต่อเกม ให้คะแนนตั้งแต่ศูนย์ (แย่ที่สุด) ไปจนถึงสิบ (เยี่ยมที่สุด) หากเกมใดได้คะแนนเต็มสี่สิบ ย่อมส่งผลให้ผู้ซื้อมีความไว้วางใจต่อตัวเกมมากขึ้น
สำหรับเกมที่เคยได้รับคะแนนวิจารณ์เกมเต็มสี่สิบคะแนนจากแฟมิซือ มีดังนี้
สุฐิตา เรืองรองหิรัญญา

สุฐิตา เรืองรองหิรัญญา หรือชื่อเล่นว่า นิหน่า (15 ตุลาคม 2525 —) เป็นนักแสดง นักร้อง พิธีกร ผู้ประกาศข่าวชาวไทย
ประวัติ.
สุฐิตา เรืองรองหิรัญญา เป็นบุตรของนายสุทธิ และนางทัศนีย์ เรืองรองหิรัญญา เป็นบุตรคนรอง ในจำนวนพี่น้อง 3 คน มีพี่ชาย 1 คน และน้องสาว 1 คน ครอบครัวเรืองรองหิรัญญา มีอาชีพค้าขายและรับจ้างจัดงานต่างๆ จบการศึกษาระดับมัธยมจาก โรงเรียนบดินทรเดชา (สิงห์ สิงหเสนี) ระดับปริญญาตรี จากคณะวารสารศาสตร์และสื่อสารมวลชน มหาวิทยาลัยธรรมศาสตร์ สาขาภาพยนตร์และภาพถ่าย 
เข้าสู่การเป็นนักร้องของค่ายแกรมมี่ เมื่อตอนอายุ 17 ปี โดยการประกวดร้องเพลงของโบ สุนิตา ลีติกุล, Hotwave Music Awards ครั้งที่ 2 และ RVS Singing Contest หลังจากนั้นได้มีผลงานในวงการบันเทิงในหลายด้าน เช่น ด้านการแสดงในละครหลายต่อหลายเรื่อง จนกระทั่งปี 2004 ก็ได้ร่วมกับเพื่อนๆในสาขาภาพยนตร์และภาพถ่ายคณะวารสารศาสตร์และสื่อสารมวลชน มหาวิทยาลัยธรรมศาสตร์ ทำโปรเจกต์ถ่ายทำภาพยนตร์โดยใช้ฟิล์ม 16mm. ส่งอาจารย์ก่อนเรียนจบได้รับโอกาสจากปรัชญา ปิ่นแก้ว และเสี่ยเจียงสมศักดิ์ เตชะรัตนประเสริฐ ค่ายหนังยักษ์ใหญ่อย่างสหมงคลฟิล์มสนับสนุนผลักดัน จากหนังที่ถ่ายทำเพื่อส่งอาจารย์กลายมาเป็นภาพยนตร์เพื่อฉายในโรงภาพยนตร์เรื่อง "กั๊กกะกาวน์"
ชีวิตส่วนตัว.
สุฐิตานับถือศาสนาคริสต์นิกายโรมันคาทอลิก และมีชื่อทางศาสนาว่า "มารีอา" ต่อมาสมรสกับแบงค์ - พชร ปัญญายงค์ ผู้ประกาศข่าวและพิธีกร โดยมีการหมั้นเมื่อวันที่ 17 พฤศจิกายน พ.ศ. 2553 และมีพิธีฉลองงานวิวาห์ในวันที่ 8 มกราคม พ.ศ. 2554 ในช่วงเช้า ณ อาสนวิหารอัสสัมชัญ และจดทะเบียนสมรสในช่วงเย็นวันเดียวกัน ณ โรงแรมแกรนด์ ไฮแอท เอราวัณ ทั้งสองมีบุตร 2 คน เป็นบุตรชาย 1 คน คือ แพททริก - พชฏ ปัญญายงค์ และบุตรสาวอีก 1 คน คือ ริต้า - พชริตา ปัญญายงค์ ปัจจุบันทั้งคู่หย่ากันแล้วตั้งแต่ปี พ.ศ. 2566 โดยเหลือหน้าที่เพียงผู้ปกครองของบุตรทั้ง 2 คน
ผลงาน.
ผลงานเพลง.
เพลงที่โปรโมทอัลบั้มหรือเพลงฮิตในอัลบั้ม เน้น ตัวหนา
ผลงาน.
 โทรทัศน์ 
 ออนไลน์
สะพานอากาชิไคเกียว

สะพานอากาชิไคเกียว  หรือสะพานไข่มุก เป็นสะพานแขวนที่ยาวที่สุดในโลก โดยมีความยาวทั้งสิ้น 3,991 เมตร ความยาวช่วงกลางสะพาน 1,991 เมตร ตั้งอยู่ที่ประเทศญี่ปุ่น ก่อสร้างเสร็จเมื่อปี ค.ศ. 1998 สะพานแห่งนี้เป็นเส้นทางคมนาคมหลักระหว่างเมืองโคเบะบนเกาะฮนชู กับเมืองอิวายะบนเกาะอาวาจิ ข้ามช่องแคบอากาชิอันพลุกพล่าน สะพานเป็นส่วนหนึ่งของทางหลวงสายฮนชู - ชิโกะกุ
ประวัติ.
ก่อนมีสะพานอากาชิไคเกียว การเดินทางข้ามช่องแคบอากาชิต้องใช้บริการเรือข้ามฟากซึ่งอันตรายมาก เนื่องจากช่องแคบอากาชิเป็นเส้นทางสัญจรทางน้ำที่หนาแน่นแห่งหนึ่ง อีกทั้งยังมีภัยธรรมชาติรุนแรงที่เกิดขึ้นอยู่เป็นประจำ จนกระทั่งในปี ค.ศ. 1955 ได้เกิดเหตุการณ์เรือข้ามฟากสองลำเกิดอับปางลงกลางทะเล ทำให้มีผู้เสียชีวิตซึ่งส่วนมากเป็นเยาวชนจำนวน 168 ราย อันเป็นเหตุการณ์สะเทือนใจ ทำให้รัฐบาลญี่ปุ่นในขณะนั้นริเริ่มโครงการก่อสร้างสะพานแขวนขึ้นในบริเวณดังกล่าว ซึ่งแผนการเดิมนั้นสร้างเป็นสะพานสำหรับรถยนต์และทางรถไฟ แต่เมื่อมีการลงมือก่อสร้างสะพานขึ้นในปี ค.ศ. 1986 ก็ได้มีการเปลี่ยนแปลงแบบให้เป็นสะพานสำหรับรถยนต์เพียงอย่างเดียว ประกอบด้วยถนน 6 เลน การก่อสร้างเริ่มต้นขึ้นอย่างเป็นทางการในเดือนพฤษภาคม ค.ศ. 1986 และเปิดใช้งานอย่างเป็นทางการในวันที่ 5 เมษายน ค.ศ. 1998
เขื่อนวชิราลงกรณ

เขื่อนวชิราลงกรณ เดิมมีชื่อว่า เขื่อนเขาแหลม เป็นเขื่อนหินถมแห่งแรกของประเทศไทยที่ดาดผิวหน้าด้วยคอนกรีตเสริมเหล็ก ตั้งอยู่บนแม่น้ำแควน้อย เป็นเขื่อนอเนกประสงค์โดยมีวัตถุประสงค์ด้านผลิตกระแสไฟฟ้าเป็นหลัก สร้างปิดกั้นแม่น้ำแควน้อยบริเวณตำบลท่าขนุน อำเภอทองผาภูมิ จังหวัดกาญจนบุรี ตัวอ่างเก็บน้ำอยู่ในท้องที่อำเภอทองผาภูมิและอำเภอสังขละบุรี จังหวัดกาญจนบุรี 
เริ่มก่อสร้างในเดือนมีนาคม พ.ศ. 2522 เสร็จในปี พ.ศ. 2527 หลังสร้างเสร็จ พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร เสด็จพระราชดำเนินพร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีและสมเด็จเจ้าฟ้าฯ กรมพระศรีสวางควัฒน วรขัตติยราชนารีไปทรงประกอบพิธีเปิดเขื่อนเขาแหลมเมื่อวันพฤหัสบดีที่ 9 มกราคม พ.ศ. 2529 และต่อมาทรงพระราชทานนามใหม่ว่า "เขื่อนวชิราลงกรณ" ตั้งขึ้นตามพระนามของ พระบาทสมเด็จพระวชิรเกล้าเจ้าอยู่หัว เมื่อครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร (พระยศในสมัยนั้น)
เขื่อนมีความจุ 8,860 ล้านลูกบาศก์เมตร ปริมาณน้ำไหลเข้าอ่างเฉลี่ยปีละ 5,369 ล้านลูกบาศก์เมตร ติดตั้งเครื่องกำเนิดไฟฟ้า 3 เครื่องบริเวณปล่อยน้ำ ขนาดกำลังผลิต 100,000 กิโลวัตต์ รวมกำลังผลิต 300,000 กิโลวัตต์ ให้พลังงานไฟฟ้าเฉลี่ยปีละ 760 ล้านกิโลวัตต์ชั่วโมง
การเดินทาง ใช้เส้นทางออกจากกรุงเทพมหานครโดยถนนเพชรเกษม (ทางหลวงแผ่นดินหมายเลข 4) ผ่านนครปฐมแล้วขึ้นสะพานเลี้ยวขวาเข้าสู่ทางหลวงแผ่นดินหมายเลข 323 ผ่านบ้านโป่ง ลูกแก ท่ามะกา ท่าม่วง แล้วเข้าสู่จังหวัดกาญจนบุรี จากนั้นเลี้ยวซ้ายอีกครั้งที่แยกแก่งเสี้ยน บนทางหลวงแผ่นดินหมายเลข 323 ดังเดิมไปอีกประมาณ 190 กิโลเมตรบนเส้นทางทองผาภูมิ-สังขละบุรี
จากการก่อสร้างเขื่อนดังกล่าว ผลปรากฏว่ามีเขตที่น้ำท่วมถึงถูกที่วัด จำนวน 2 แห่ง คือ วัดม่วงชุม กับวัดพิชัยธาราม อำเภอท่าม่วง จังหวัดกาญจนบุรี
ปัจจุบัน นาย สกล อักษรธนาวัฒน์ เป็นผู้อำนวยการเขื่อนวชิราลงกรณ
วัดโคกหม้อ

วัดโคกหม้อ ตั้งอยู่ในตำบลโพธิ์เก้าต้น อำเภอเมืองลพบุรี จังหวัดลพบุรี
ประวัติ.
วัดโคกหม้อ ตั้งอยู่ที่หมู่ที่ 9 ตำบลโพธิ์เก้าต้น อำเภอเมืองลพบุรี จังหวัดลพบุรี เดิมเป็นวัดร้าง เป็นวัดเก่าแก่สันนิษฐานว่าน่าจะสร้างในสมัยกรุงศรีอยุธยา เป็นราชธานี ต่อมาได้รับการบูรณะ วัดโคกหม้อในปัจจุบันจึงมีสิ่งก่อสร้างต่างๆมากมาย เพราะเนื่องด้วยความอุปถัมภ์เค้าชูของบรรดาสาธุชนที่ศรัทธาในพระศาสนาและพระสงฆ์กับกันสร้างวัดจนมีความเจริญอย่างรวดเร็ว มีการสืบทอดประเพณีที่เดงามเอาไว้อย่างเคร่งครัด ปัจจุบันมีพระครูศิลสังวรวิสุทธิ์ หรือ (พระอาจารย์พิเชษฐ์)เป็นเจ้าอาวาสองค์ปัจจุบัน
แหล่งเรียนและวัฒนธรรมภายในพิพิธภัณฑ์วัดโคกหม้อ.
ภายในพิพิธภัณฑ์วัดโคกหม้อ ซึ่งเป็นที่จัดแสดงโบราณวัตถุ ของหายากที่ประเมินค่ามิได้ มีการจัดเรียงเอาไว้อย่างเป็นหมวดหมู่ เหมาะแก่การศึกษาค้นคว้า และผู้ที่สนใจทั่วไปสามารถเข้าชมพิพิธภัณฑ์ของวัดโคกหม้อได้ทุกวัน
วัดนางหนู

วัดนางหนู ตั้งอยู่หมู่ที่ 6 ตำบลโพธิ์เก้าต้น อำเภอเมืองลพบุรี จังหวัดลพบุรี เป็นวัดเก่าแก่ที่สร้างขึ้นในปี 2450 โดยหลวงปู่จันทร์ เป็นผู้บูรณะปฏิสังขรณ์ ปัจจุบันมีพระอธิการเปรื่อง อตฺตมโน เป็นเจ้าอาวาสองค์ปัจจุบัน
วัดนางหนูมีเกจิอาจารย์ คือ หลวงปู่จันทร์ จันทโชติ ท่านสร้างวัตถุมงคลและเครื่องรางของขลังมากมาย อาทิ ตะกรุดไม้ไผ่ ตะกรุดไม้ลวก ตะกรุดสังวาล เสื้อยันต์ ผ้ายันต์ สีผึ้ง รูปถ่ายอัดกระจก สายคาดเอว พระเครื่องเนื้อผงพิมพ์ต่าง ๆ เป็นต้น
ดะเระกะโนะเนไกกะตะนาอูโคโระ

"ดะเระกะโนะเนไกกะตะนาอูโคโระ'" เป็นซิงเกิลภาษาญี่ปุ่นลำดับที่ 13 จากทั้งหมด 15 ซิงเกิล โดยวางจำหน่ายในวันที่ 2 เมษายน พ.ศ. 2547 วางจำหน่ายจำนวน 2 รูปแบบ คือ รูปแบบซีดีและดีวีดี 
เพลงดะเระกะโนะเนไกกะตะนาอูโคโระใช้เป็นเพลงประกอบภาพยนตร์ญี่ปุ่นเรื่อง Casshern
วัดสำราญ

วัดสำราญ ตั้งอยู่หมู่ที่ 3 ตำบลโพธิ์เก้าต้น อำเภอเมืองลพบุรี จังหวัดลพบุรี เป็นวัดเก่าแก่ที่ได้รับการบูรณปฏิสังขรณ์ใน พ.ศ. 2421 และใน พ.ศ. 2455 หลวงพ่อฉายได้นิมนต์หลวงพ่อหิน ซึ่งเป็นพระพุทธรูปโบราณปางนาคปรกมาประดิษฐาน ณ ที่วัดแห่งนี้ด้วย ปัจจุบันมีพระครูผาสุกโพธิธรรม เจ้าคณะตำบลโพธิ์เก้าต้น ดำรงตำแหน่งเจ้าอาวาสวัดสำราญ
เทศบาลตำบลวังบงค์

เทศบาลตำบลวังบงค์ เป็นองค์กรปกครองส่วนท้องถิ่นแห่งหนึ่งในอำเภอดงเจริญ จังหวัดพิจิตร ครอบคลุมพื้นที่บางส่วนของตำบลสำนักขุนเณร (บริเวณรอบนอก) เดิมชื่อ "องค์การบริหารส่วนตำบลสำนักขุนเณร" ต่อมาเปลี่ยนเป็น "องค์การบริหารส่วนตำบลวังบงค์" และจัดตั้งเป็นเทศบาลตำบล โดยประกาศกระทรวงมหาดไทยพิจารณาให้จัดตั้งเป็น "เทศบาลตำบลวังบงค์" เมื่อวันที่ 17 กรกฎาคม พ.ศ. 2551
ภูมิศาสตร์.
ลักษณะภูมิประเทศในเขตเทศบาล เป็นที่ราบลุ่ม มีลำคลองไหลผ่าน 4 สาย คือคลองห้วยแห็ง คลองลำประดา คลองวังบงค์และคลองไดลำพอน 
ประชากรและการแบ่งเขตการปกครอง.
เทศบาลตำบลวังบงค์มีจำนวนประชากรทั้งหมดประมาณ 3,450 คน ประชากรส่วนใหญ่ประกอบอาชีพทางการเกษตร ปลูกข้าวเป็นหลัก หมู่บ้านในเขตเทศบาลมีทั้งหมด 9 หมู่บ้าน ประกอบไปด้วย
<templatestyles src="Div col/styles.css"/>
สะพานเอลิซาเบธ

สะพานเอลิซาเบธ  เป็นสะพานแขวน ตั้งอยู่ที่อยู่กรุงบูดาเปสต์ ประเทศฮังการี สร้างข้ามแม่น้ำดานูบ ระหว่างเมืองบูดา และเมืองเปสต์ สะพานตั้งอยู่ในส่วนที่แคบที่สุดของแม่น้ำดานูบในบริเวณเมืองบูดาเปส มีความยาวทั้งสิ้น 378.6 เมตร ความยาวระหว่างตอม่อ 290 เมตร 
ชื่อสะพานมาจากพระนามของดัชเชสเอลิซาเบธแห่งบาวาเรีย ซึ่งเป็นสมเด็จพระจักรพรรดินีแห่งออสเตรีย และสมเด็จพระราชินีแห่งฮังการี ผู้ซึ่งถูกลอบปลงพระชนม์ ในปี พ.ศ. 2441 ในปัจจุบันนี้มีอนุสาวรีย์ของพระนางตั้งอยู่บริเวณสะพาน
สถานีขนส่งผู้โดยสารกรุงเทพ (หมอชิต)

สถานีขนส่งผู้โดยสารกรุงเทพ (หมอชิต) หรือ สถานีขนส่งหมอชิตเก่า ในอดีตเป็นสถานีขนส่งที่ใช้รับส่งผู้โดยสารจากภาคเหนือ ภาคตะวันออกเฉียงเหนือและภาคกลาง และสำนักงานใหญ่ของบริษัท ขนส่ง จำกัด บนเนื้อที่ของกรมธนารักษ์จำนวน 63 ไร่ เปิดทำการเมื่อวันที่ 1 มกราคม พ.ศ. 2503 แต่ปัจจุบันได้ปิดทำการและมีการก่อสร้างใหม่เป็นศูนย์ซ่อมบำรุงและศูนย์ควบคุมระบบรถไฟฟ้าของโครงการรถไฟฟ้าบีทีเอส และเป็นที่ตั้งของสำนักงานใหญ่ของบริษัท ระบบขนส่งมวลชนกรุงเทพ จำกัด (มหาชน)
ประวัติ.
เดิมพื้นที่สถานีขนส่งผู้โดยสารกรุงเทพ (หมอชิต) เป็นพื้นที่ของนายชิต นภาศัพท์ ชาวบางพระ จังหวัดชลบุรี โดยอดีตพื้นที่ดังกล่าวเป็นตลาดนัดที่ชาวสวนนำผลไม้มาขาย จนมักเรียกว่า "ตลาดนัดหมอชิต" รวมถึงยังมีความเกี่ยวข้องกับซอยนภาศัพท์ ถนนสุขุมวิท ที่เป็นที่พักนิสิตจุฬาฯ และหาดวอนนภา จ.ชลบุรี จากชื่อของภรรยาหมอชิต คือ นางวอน นภาศัพท์ เนติโพธิ์ โดยนายชิด นภาศัพท์ หรือหมอชิตเคยทำงานเป็นเสมืยนที่ห้างเต็กเฮงหยู (ปัจจุบันคือ โอสถสภา) ก่อนที่จะไปทำงานที่ห้างเพ็ญภาค (ตราพญานาค ในปัจจุบัน) เมื่อแต่งงาน ได้คิดมาเปิดร้านขายยาเองที่หน้าวัดมหรรพาราม โดยเป็นเครื่องหมายตรามังกร ต่อมาย้ายไปอยู่ที่หน้าเสาชิงช้า และปากคลองตลาด เป็นที่รู้จักของชาวบ้านในนามห้างขายยาตรามังกร หลังจากนั้นหมอชิตได้คิดปรุงยานัตถุ์เป็นผลสำเร็จ โดยอาศัยตำราโบราณจากบรรพบุรุษจนเป็นที่นิยม มีตัวแทนที่ต่างจังหวัดหลายแห่ง กิจการได้ขยับขยายไปตั้งโรงงานปรุงยาที่บ้านถนนเพชรบุรี และปัจจุบันได้เปลี่ยนมาดำเนินการในรูปบริษัท ยานัตถุ์หมอชิต 
สถานีขนส่งหมอชิตเปิดให้บริการเมื่อวันที่ 1 มกราคม พ.ศ. 2503 พร้อมกันกับอีก 2 สถานี โดยสถานีขนส่งหมอชิตให้บริการในสามเส้นทางคือ สายเหนือ สายตะวันออกเฉียงเหนือ และสายตะวันออก ส่วนสถานีขนส่งเอกมัยให้บริการสายตะวันออกเลียบชายฝั่งทะเล และสถานีขนส่งสายใต้ให้บริการสำหรับสายใต้
ลักษณะของสถานีตามปีที่เปิดใช้.
ในปี พ.ศ. 2503 เปิดสถานีเดินรถสายเหนือเป็นอาคารไม้ชั้นเดียว
ในปี พ.ศ. 2510 ก่อสร้างอาคารสำนักงานใหญ่ พร้อมชานชาลาสถานีรถธรรมดาสายตะวันออกเฉียงเหนือ
ในปี พ.ศ. 2524 เปิดใช้อาคารสถานีรถปรับอากาศ สถานีรถธรรมดาสายเหนือ
ในปี พ.ศ. 2541 ย้ายสถานีรถโดยสารทั้งหมดจากตลาดหมอชิตสู่สถานีขนส่งผู้โดยสารกรุงเทพ (จตุจักร)ในปัจจุบัน เนื่องจากกรมธนารักษ์ ได้อนุมัติการใช้พื้นที่สำหรับการก่อสร้างศูนย์ซ่อมบำรุงรถไฟฟ้าบีทีเอส
สภาพในปัจจุบัน.
ในปัจจุบัน สถานีขนส่งแห่งนี้ไม่เหลือร่องรอยอาคารและตัวสถานีให้เห็นแล้ว แต่ยังมีกำแพงของสถานีขนส่งที่คงอยู่ พื้นที่ส่วนหนึ่งใช้เป็นที่จอดรถสำหรับผู้ที่มาใช้บริการรถไฟฟ้าบีทีเอสสถานีหมอชิต และรถไฟฟ้ามหานครสถานีสวนจตุจักร และอีกส่วนหนึ่งเป็นศูนย์ซ่อมบำรุงใหญ่หมอชิต ของรถไฟฟ้าบีทีเอสด้วย
อย่างไรก็ตาม เมื่อวันที่ 2 มิถุนายน พ.ศ. 2560 ที่ประชุมโครงการก่อสร้างสถานีกลางบางซื่อ (ปัจจุบันคือสถานีกลางกรุงเทพอภิวัฒน์) ได้มีมติให้ บริษัท ขนส่ง จำกัด ย้ายสถานีขนส่งผู้โดยสารกรุงเทพ (จตุจักร) กลับสู่ที่ตั้งเดิม โดยให้สร้างต่อไปจากชั้นดาดฟ้าของศูนย์ซ่อมบำรุงใหญ่หมอชิต และให้สร้างสะพานลอยเข้าสู่สถานีกลางบางซื่อเพื่อให้รถสามารถเข้ามารับผู้โดยสารที่สถานีกลางได้ ทั้งนี้สาเหตุมาจากที่การรถไฟแห่งประเทศไทยมีความจำเป็นต้องใช้พื้นที่ในการก่อสร้างสถานีกลางบางซื่อเพิ่มเติม ซึ่งแต่เดิม บริษัท ขนส่ง จำกัด มีแผนย้ายสถานีขนส่งไปยังที่ตั้งใหม่ในพื้นที่ของ บริษัท เซ็นทรัลพัฒนา จำกัด (มหาชน) แต่เนื่องมาจากปัญหาที่บริเวณดังกล่าวยังไม่มีการปรับสีผังเมืองที่อนุญาตให้ก่อสร้างพื้นที่ค้าปลีกได้ ที่ประชุมจึงมีมติหาทางออกร่วมกันก่อนได้ข้อสรุปว่าให้ย้ายกลับไปยังที่ตั้งเดิม
กลุ่มอาการไคลน์เฟลเตอร์

กลุ่มอาการไคลน์เฟลเตอร์  เป็นภาวะหนึ่งที่เพศชายมีโครโมโซมเอกซ์ (X) เกินมาอันหนึ่ง ปกติแล้วมนุษย์เพศหญิงจะมีโครโมโซมเพศเป็น XX และเพศชายมีโครโมโซมเพศเป็น XY ผู้ป่วยกลุ่มอาการนี้จะมีโครโมโซม X ตั้งแต่ 2 อันขึ้นไป และมีโครโมโซม Y อย่างน้อย 1 อัน จากการที่มีโครโมโซมเกินมานี้เองทำให้บางครั้งเรียกผู้ป่วยกลุ่มนี้ว่า "เพศชาย XXY" หรือ "เพศชาย 47, XXY"
กลุ่มอาการไคลน์เฟลเตอร์เป็นความผิดปกติทางโครโมโซมเพศที่พบได้บ่อยที่สุดในมนุษย์ และเป็นภาวะมีโครโมโซมเกินที่พบบ่อยที่สุดเป็นอันดับสอง พบประมาณ 1 ใน 1,000 ของมนุษย์เพศชาย มนุษย์เพศชาย 1 ใน 500 คน จะมีโครโมโซม X เกินมาอันหนึ่ง แต่ไม่ทำให้เกิดกลุ่มอาการดังที่ว่านี้ สิ่งมีชีวิตอื่นที่มีกลุ่มอาการ XXY คล้ายกันนี้ยังมี เช่น หนู (mice) เป็นต้น
อาการหลักคือผู้ป่วยจะมีอัณฑะเล็กกว่าปกติ มีภาวะเจริญพันธุ์บกพร่อง (มีลูกยาก) นอกจากนี้ยังมีความผิดปกติทางร่างกายและพฤติกรรมที่พบบ่อยอีกหลายอย่าง ซึ่งแตกต่างกันไปตามความรุนแรงของโรค ผู้ป่วยหลายคนมีอาการน้อยมากจนยากจะสังเกตพบ
ถึงแม้จะยังไม่มีวิธีรักษาให้หายขาด แต่ก็ยังมีวิธีรักษาต่าง ๆ ที่ช่วยเหลือให้ผู้ป่วยมีคุณภาพชีวิตที่ดีขึ้นได้ วิธีการเหล่านี้เช่น การทำกายภาพบำบัด การฝึกพูด การให้คำปรึกษา และการปรับวิธีการสอนเฉพาะราย เป็นต้น ในผู้ป่วยที่มีระดับฮอร์โมนเพศชายต่ำแพทย์อาจพิจารณาให้ฮอร์โมนทดแทน เต้านมที่มีขนาดใหญ่อาจผ่าตัดแก้ไขได้ ผู้ป่วยประมาณครึ่งหนึ่งมีโอกาสมีบุตรได้ด้วยการใช้เทคโนโลยีช่วยการเจริญพันธุ์วิธีต่าง ๆ แม้จะมีราคาสูงและมีความเสี่ยงของการเกิดภาวะแทรกซ้อนอยู่บ้าง โดยทั่วไปแล้วผู้ป่วยกลุ่มอาการไคลน์เฟลเตอร์จะมีอายุขัยเทียบเท่าคนปกติ
กลุ่มอาการนี้ตั้งชื่อตามนายแพทย์แฮร์รี ไคลน์เฟลเตอร์ (Harry Klinefelter) ซึ่งได้ทำการศึกษาวิจัยร่วมกับ Fuller Albright ใน ค.ศ. 1942 ที่โรงพยาบาลกลางแมสซาชูเซตส์ ในบอสตัน แมสซาชูเซตส์ และได้บันทึกคำอธิบายโรคนี้ไว้ในปีนั้นเอง
อาการและอาการแสดง.
<templatestyles src="Div col/styles.css"/>
สาเหตุ.
สาเหตุที่พบบ่อยที่สุดของการมีโครโมโซม X เกินมา มาจากการไม่แยกส่วน (nondisjunction) ของโครโมโซมในขั้นตอนการแบ่งเซลล์ไมโอซิส 1 หรือการสร้างเซลล์สืบพันธุ์ ในกรณีนี้ โครโมโซมคู่ X และ Y ไม่แยกกันตามขั้นตอนปกติ ทำให้เกิดมีเซลล์อสุจิที่มีโครโมโซม X และ Y อยู่ด้วยกันในเซลล์เดียว (ปกติควรมีเพียง X หรือ Y อย่างใดอย่างหนึ่งเพียงอันเดียว) เมื่อเซลล์อสุจินี้ผสมกับเซลล์ไข่ปกติที่มีโครโมโซม X 1 อัน จึงทำให้เกิดตัวอ่อนที่มีโครโมโซมเป็น XXY ขึ้นมา ถือเป็นรูปแบบที่ไม่ปกติของโครโมโซม XY ที่พบบ่อยที่สุด เกิดขึ้นในทารกเพศชายเกิดมีชีพ 1 ใน 100 คน
จูเลีย กิลลาร์ด

จูเลีย กิลลาร์ด  เกิดเมื่อวันที่ 29 กันยายน ค.ศ. 1961 เป็นนายกรัฐมนตรีคนที่ 27 ของออสเตรเลีย และเป็นอดีตนายกรัฐมนตรีหญิงคนแรกของออสเตรเลียและเป็นอดีตนายกรัฐมนตรีคนแรกที่ยังไม่เคยผ่านการสมรสมาก่อน
กิลลาร์ดได้รับเลือกเข้าสู่สภาผู้แทนราษฎรในฐานะผู้แทนของเขตเลือกตั้งลาเลอร์ ในปี ค.ศ. 1998 จากนั้นในปี ค.ศ. 2001 หลังจากที่พรรคแรงงานพ่ายแพ้การเลือกตั้ง เธอได้รับเลือกให้เป็นส่วนหนึ่งของคณะรัฐมนตรีเงาในตำแหน่งรัฐมนตรีเงา กระทรวงประชากรและการอพยพย้ายถิ่น ในเดือนกรกฎาคมปี ค.ศ. 2006 เธอได้เป็นรัฐมนตรีเงากระทรวงสาธารณสุข ในเดือนธันวาคม ค.ศ. 2006 หลังจากชนะการเลือกตั้งในปี ค.ศ. 2007 ภายใต้รัฐบาลของเควิน รัด เธอเข้ารับตำแหน่งรองนายกรัฐมนตรีหญิงคนแรกของออสเตรเลีย พร้อมตำแหน่งรัฐมนตรีกระทรวงศึกษาธิการ กระทรวงแรงงาน และสวัสดิการสังคม ในวันที่ 24 มิถุนายน ค.ศ. 2010 เธอดำรงตำแหน่งนายกรัฐมนตรีหญิงคนแรกของออสเตรเลีย หลังจากชนะเลือกตั้งภายในพรรคแรงงาน แต่เมื่อวันที่ 26 มิถุนายน ค.ศ. 2013 เธอก็แพ้การเลือกตั้งภายในพรรคให้กับอดีตหัวหน้าเควิน รัดด์ หลังจากผลสำรวจความคิดเห็นระบุว่าพรรคแรงงานจะแพ้การเลือกตั้งปี ค.ศ. 2013
กิลลาร์ดประกาศตนเองว่าเป็นพวกนิยมสาธารณรัฐ และสนับสนุนการปกครองระบอบสาธารณรัฐในออสเตรเลียในรัชสมัยต่อจากสมเด็จพระราชินีนาถเอลิซาเบทที่ 2
สถานีขนส่งผู้โดยสารกรุงเทพ (ไฟฉาย)

สถานีขนส่งผู้โดยสารกรุงเทพฯ (ไฟฉาย) เป็นสถานีขนส่งที่ตั้งอยู่บนถนนจรัญสนิทวงศ์ บริเวณแยกไฟฉาย ใช้รับส่งผู้โดยสารจากภาคใต้ ภาคตะวันตกและภาคกลาง เปิดทำการเมื่อวันที่ 1 มกราคม พ.ศ. 2503 และยุติการใช้งานในปี พ.ศ. 2532 เพื่อไปใช้งาน สถานีขนส่งผู้โดยสารกรุงเทพ (ปิ่นเกล้า) และ สถานีขนส่งผู้โดยสารกรุงเทพ (ถนนบรมราชชนนี) ตามลำดับ 
ประวัติ.
ก่อนหน้าปี พ.ศ. 2502 นั้น การเดินทางด้วยรถโดยสารประจำทางนั้นไม่มีการควบคุมอย่างเป็นระบบมากนัก หากผู้ประกอบการรายได้มีเงินทุนมากพอก็สามารถนำรถยนต์โดยสารมาวิ่งให้บริการได้ อาจจะวิ่งในนามบุคคลหรือในนามบริษัท และไม่มีสัมปทานจากรัฐมาควบคุมการเดินรถ ท่ารถในขณะนั้นถ้าจะเดินทางไปในสายใต้จะจอดอยู่บริเวณวัดเลียบและท่าเตียน
กระทั่งได้มีการจัดระเบียบการเดินรถและก่อตั้งสถานีขนส่งผู้โดยสารกรุงเทพฯ (ไฟฉาย) เมื่อวันที่ 1 มกราคม พ.ศ. 2503 ณ ริมถนนจรัลสนิทวงศ์ ตำบลบางเสาธง อำเภอบางกอกน้อย จังหวัดธนบุรี (เขตการปกครองในสมัยนั้น) พร้อมกันกับอีกสองสถานีขนส่งคือ สถานีขนส่งผู้โดยสารกรุงเทพ (หมอชิต) (หมอชิตเก่า) และสถานีขนส่งเอกมัย สถานีขนส่งผู้โดยสารกรุงเทพ (เอกมัย)
สาเหตุที่เลือกตั้งสถานีขนส่งสำหรับสายใต้ที่บริเวณนี้ เนื่องจากพื้นที่บริเวณนี้สามารถเชื่อมต่อไปยังท่าน้ำพรานนก ซึ่งเป็นระบบขนส่งมวลชนหลักในสมัยนั้น เพื่อข้ามฝากไปยังท้องสนามหลวง และโดยสารเรือไปตามแนวแม่น้ำเจ้าพระยาต่อได้ ต่อมาเมื่อเมืองมีการขยายตัว แต่เดิมที่สถานีขนส่งนี้อยู่ในพื้นที่ชานเมืองก็ถูกกลืนกลายเป็นส่วนหนึ่งของพื้นที่เมือง ทำให้เกิดปัญหาการจราจรจากรถโดยสารซึ่งเป็นรถที่มีขนาดใหญ่ จึงได้มีการย้ายสถานีขนส่งไปยังพื้นที่ปิ่นเกล้า และใช้ชื่อว่าสถานีขนส่งผู้โดยสารกรุงเทพ (ปิ่นเกล้า) ในปี พ.ศ. 2532
ที่ตั้ง.
สถานีขนส่งผู้โดยสารกรุงเทพฯ (ไฟฉาย) แบ่งออกเป็นสองส่วน คือ
สภาพพื้นที่สถานีในปัจจุบัน.
เนื่องจากที่ดินผืนดังกล่าวเป็นของบริษัท ขนส่ง จำกัด (บขส.) ปัจจุบันบริษัทกำลังเปิดให้เอกชนเข้าทำประโยชน์ในพื้นที่ดังกล่าวในเชิงพาณิชย์ เพื่อสร้างรายได้ให้กับบริษัทอีกทางนอกเหนือจากการบริการเดินรถระหว่างจังหวัด โดยพื้นที่ของ บขส. บริเวณแยกไฟฉายที่จะเปิดให้เข้าทำประโยชน์นั้นมีจำนวน 3 ไร่ 3 งาน 94 ตารางวา ราคาประเมินที่ดินปัจจุบันคือ 98.09 ล้านบาท ติดกับถนนจรัญสนิทวงศ์และรถไฟฟ้ามหานคร สายเฉลิมรัชมงคล
เดอะเวลล์-เทมเพิร์ดคลาเวียร์

เดอะเวลล์-เทมเพิร์ดคลาเวียร์  หรือ รวมบทประพันธ์สำหรับคลาเวียร์เทียบเสียงแบ่งเท่า BWV 846–893 เป็นหนังสือรวมผลงานประพันธ์สำหรับบรรเลงเดี่ยวด้วยเครื่องลิ่มนิ้วของโยฮัน เซบัสทีอัน บัค ประกอบด้วยบทเพลงบรรเลงเดี่ยวประเภทเพรลูดและฟิวก์ซึ่งประพันธ์ขึ้นเป็นคู่ใน 24 บันไดเสียงหลักทั้งไมเนอร์และเมเจอร์ โดยมีทั้งหมด 2 เล่มรวมเป็นบทเพลงเพรลูดและฟิวก์ 48 คู่
รวมบทประพันธ์สำหรับคลาเวียร์ของบัคทั้งสองเล่มนี้ ถือเป็นนวัตกรรมทางคีตประพันธ์ครั้งสำคัญของดนตรีตะวันตก เพราะเป็นครั้งแรกที่มีการประพันธ์เพลงเพื่อบรรเลงเดี่ยวสำหรับเครื่องลิ่มนิ้ว (คีย์บอร์ด) ที่ใช้ระบบเทียบเสียงแบบ 12 เสียงแบ่งเท่า (twelve equal temperament) จนครบทุกบันไดเสียงหลักทั้งในกุญแจเสียงเมเจอร์และไมเนอร์ โดยก่อนหน้านี้ระบบการเทียบเสียงของเครื่องลิ่มนิ้ว เช่น คลาวิคอร์ด และฮาร์ปซิคอร์ด จะใช้ระบบเทียบเสียงค่ามัชฌิม (meantone temperament) ซึ่งมุ่งไปที่ผลลัพธ์ของการได้ขั้นคู่เสียงบริสุทธิ์ (pure intervals) ในขั้นคู่เสียงที่สามและห้า (thirds and fifths) ซึ่งมีข้อเสียเปรียบตรงที่ไม่สามารถใช้ประพันธ์เพลงได้ในทุกบันไดเสียง ทำให้นักดนตรีและคีตกวีในศตวรรษที่ 17 มักแต่งเพลงแค่เฉพาะในบันไดเสียงที่เป็นที่นิยม เช่น ซีเมเจอร์ เท่านั้น.
บัคได้ระบุไว้ในหนังสือฉบับเผยแพร่ครั้งแรกเมื่อปี ค.ศ. 1722 ว่าหนังสือเล่มนี้ใช้ "เพื่อประโยชน์สำหรับผู้ที่ต้องการศึกษา แต่ก็สามารถใช้เพื่อความบันเทิงของผู้ที่มีประสบการณ์ในการเล่น" ต่อมาในปี ค.ศ. 1742 บัคได้เผยแพร่หนังสือเล่มที่สอง ซึ่งตั้งชื่อไว้สั้น ๆ ว่า "ยี่สิบสี่เพรลูดและฟิวก์" แต่ในปัจจุบันนิยมเรียกชื่อหนังสือทั้งสองเล่มรวมกันว่า "The Well-Tempered Clavier" เล่ม 1 และ เล่ม 2 
หนังสือเล่มแรกเผยแพร่ในปี ค.ศ. 1722 ขณะบัคอาศัยอยู่ที่เมืองโคเทน รัฐซัคเซิน-อันฮัลท์ เล่มที่สองเผยแพร่ในยี่สิบปีต่อมา ในปี ค.ศ. 1742 ขณะบัคอาศัยอยู่ที่เมืองไลพ์ซิจ ต้นฉบับเผยแพร่ครั้งแรกในลักษณะการลอกด้วยลายมือ ส่วนฉบับตีพิมพ์ด้วยแท่นพิมพ์ ออกจำหน่ายครั้งแรกในปี ค.ศ. 1801 โดยผู้จัดพิมพ์สามรายพร้อมกันที่เมืองบอนน์ ไลพ์ซิจ และซูริก ถึงแม้ว่าผลงานของบัคจะเสื่อมความนิยมลงหลังการเสียชีวิตของเขา ต่อเนื่องมาจนถึงต้นยุคคลาสสิก แต่ต่อมากลับมีอิทธิพลเป็นอย่างสูงต่องานประพันธ์ในช่วงทศวรรษ 1770 ของไฮเดินและโมซาร์ท ซึ่งศึกษาผลงานของบัคอย่างจริงจัง
ในหนังสือแต่ละเล่ม ประกอบด้วยงานประพันธ์ 24 คู่ (เพรลูดและฟิวก์) รวม 48 ชิ้น เรียงลำดับจาก ซี เมเจอร์, ซี ไมเนอร์, ซี-ชาร์ป เมเจอร์, ซี-ชาร์ป ไมเนอร์ ตามลำดับไปเรื่อย ๆ จนสิ้นสุดที่ บี ไมเนอร์ ฟิวก์ รวมทั้งสองเล่มประกอบด้วยผลงานดนตรี 96 ชิ้น
ในขณะที่บัคตีพิมพ์หนังสือเล่มนี้ คลาเวียร์ ซึ่งเป็นเครื่องดนตรีสำหรับเล่นผลงานเหล่านี้ หมายถึงฮาร์ปซิคอร์ด, แคลฟวิคอร์ด และรวมไปถึงออร์แกน แต่ในปัจจุบัน ผลงานเหล่านี้นิยมนำมาบรรเลงด้วยเปียโนและฮาร์ปซิคอร์ด
มีเดีย.
<templatestyles src="Col-begin/styles.css"/>
ชัยณรงค์ มนเทียรวิเชียรฉาย

ชัยณรงค์ มนเทียรวิเชียรฉาย (เกิด 10 มกราคม พ.ศ. 2488) อดีตผู้ประกาศข่าว สถานีวิทยุโทรทัศน์กองทัพบก ช่อง 5 ประธานสื่อมวลชนคาทอลิกแห่งประเทศไทย นายกสภามหาวิทยาลัยเซนต์จอห์น ที่ปรึกษาสมณสภาสื่อสารสังคม สันตะสำนัก และนายกสมาคมขับร้องประสานเสียงแห่งประเทศไทย
ประวัติ.
ชัยณรงค์ มนเทียรวิเชียรฉาย เคยเป็นผู้ประกาศข่าววิทยุ สถานีวิทยุบีบีซีที่กรุงลอนดอน ต่อมาจึงได้เป็นนักพากย์กีฬาอเมริกันฟุตบอลร่วมกับศุภพร มาพึ่งพงศ์ โดยในปี พ.ศ. 2518 ทางโรงเรียนเซนต์จอห์นได้ติดต่อชัยณรงค์ ซึ่งกำลังปฏิบัติหน้าที่การงานที่สถานีวิทยุ บีบีซี กรุงลอนดอน ให้กลับมาช่วยบริหารโรงเรียนในฐานะผู้อำนวยการทั่วไป ตั้งแต่ปีการศึกษา 2519 จนกระทั่งได้รับตำแหน่งเป็นนายกสภามหาวิทยาลัยเซนต์จอห์น 
นอกจากนี้ชัยณรงค์ยังเป็นผู้ดำเนินรายการไอคิว 180 รายการตอบปัญหาทางวิทยาศาสตร์และคณิตศาสตร์ในระดับมัธยมศึกษา ออกอากาศทางโทรทัศน์ในประเทศไทย ตั้งแต่ พ.ศ. 2528 ถึง พ.ศ. 2541
ราเชนทระ ปรสาท

ราเชนทระ ปรสาท (3 ธันวาคม พ.ศ. 2427 – 28 กุมภาพันธ์ พ.ศ. 2506) เป็นประธานาธิบดีคนแรกของอินเดีย นอกจากนี้ ราเชนทระมีความสามารถในการพูดภาษาฮินดี ภาษาเบงกอล ภาษาเปอร์เซีย และภาษาอังกฤษ และราเชนทระก็ยังเป็นสมาชิกของพรรคคองเกรสอินเดียร่วมกับมหาตมา คานธี อีกด้วย ราเชนทระเป็นมังสวิรัติ ในขบวนเรียกร้องเอกราชแก่อินเดีย เขาเดินร่วมกับมหาตมา คานธี โดยเขาเป็นคนพยุงตัวมหาตมา คานธี และมหาตมา คานธี ก็กล่าวชมเขาว่า "เขาเป็นผู้กล้าหาญ"
เทพบุตรสุดเวหา

เทพบุตรสุดเวหา จากบทประพันธ์ของ ตรี อภิรุม หรือ เทพ ชุมสาย ณ อยุธยา เป็นนวนิยายแนวลี้ลับ ออกพิมพ์เป็นครั้งแรกในนิตยสารดาราภาพยนตร์เมื่อปี พ.ศ. 2535 และได้ทำเป็น พ็อกเก็ตบุ๊ค ในปี พ.ศ. 2536 ก่อนที่จะมีละครเรื่องนี้ออกอากาศ ออกอากาศครั้งแรกเมื่อวันที่ 7 ตุลาคม พ.ศ. 2536 - 30 ธันวาคม พ.ศ. 2536 เวลา 20.30 น.- 22.00 น.ทางสถานีวิทยุโทรทัศน์กองทัพบก ผลิดโดย บริษัท กันตนา กรุ๊ป จำกัด นำแสดงโดย คริสโตเฟอร์ มาวิน , สกาวใจ พูนสวัสดิ์ , ภคกุล สนิทวงศ์ ณ อยุธยา ชไมพร สิทธิวรนันท์ ปภัสรา ชุตานุพงศ์ (เตชะไพบูลย์) และ กรรชัย กำเนิดพลอย
และในปี พ.ศ. 2558 ละครเรื่องนี้ได้ถูกนำมารีเมคอีกครั้ง ผลิตโดย บริษัท ดีวัน ทีวี จำกัด โดยผู้จัด พรสุดา ต่ายเนาว์คง นำแสดงโดย อัชชา นามปาน, นิศาชล ต้วมสูงเนิน, วฤษฎิ์ ศิริสันธนะ, ซินดี้ เบอร์บริดจ์ กำกับการแสดงโดย อนุวัฒน์ ถนอมรอด บทโทรทัศน์โดย เอื้องอรุณ สมิตสุวรรณ , เทอดโชค เกียรติสุขเกษม , วิริยาภรณ์ จุนหะวิทยา ออกอากาศทางทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 เริ่มตอนแรกวันที่ 21 สิงหาคม พ.ศ. 2558 - 22 กันยายน พ.ศ. 2558 เวลา 18.35 น. - 19.50 น.
ต่อจากละคร ปาฏิหาริย์รักข้ามขอบฟ้า
แหล่งข้อมูลอื่น.
<table class="wikitable" style="margin:1em auto; font-size: smaller; width: 530pt">
<th style="color: black;" colspan="3"> ไทยทีวีสีช่อง 3
 ละครวันจันทร์ - ศุกร์ 18:35 - 19:50 น.</th>
<tr>
<th style="width: 33%;">ก่อนหน้า</th>
<td style="text-align: center; width: 34%; font-weight: bold;" rowspan="2">เทพบุตรสุดเวหา</td>
<th style="width: 33%;">ถัดไป</th>
</tr><tr style="text-align: center;">
<td> ปาฏิหาริย์รักข้ามขอบฟ้า
</td>
<td> บ้านนี้ผี(ไม่)ปอบ‬ 
</td></tr>
</table>
สรวปัลลี ราธากฤษณัน

ดร. สรวปัลลี ราธากฤษณัน  (5 กันยายน พ.ศ. 2431 – 17 เมษายน พ.ศ. 2518) เป็นรองประธานาธิบดีคนแรกของประเทศอินเดีย (พ.ศ. 2495 – 2505) และต่อมาได้เป็นประธานาธิบดีอินเดียคนที่สอง (พ.ศ. 2505 – 2510) และยังเป็นผู้ที่เคยร่วมขบวนกับมหาตมา คานธี และชวาหระลาล เนห์รู
กลุ่มอาการระยะคิวทียาว

กลุ่มอาการระยะคิวทียาว  เป็นโรคที่พบน้อยชนิดหนึ่งซึ่งทำให้ผู้ป่วยมีการนำไฟฟ้าของหัวใจผิดปกติ เพิ่มความเสี่ยงต่อการมี torsade de pointes (ภาวะหัวใจเต้นผิดจังหวะชนิดหนึ่ง) ภาวะหัวใจเต้นผิดปกติแต่ละครั้งอาจทำให้มีอาการต่างๆ กัน ตั้งแต่รู้สึกใจสั่น หมดสติ หรือเสียชีวิตได้ทันทีเนื่องจากการมีภาวะหัวใจห้องล่างเต้นไม่เป็นจังหวะ (ventricular fibrillation) ซึ่งการเกิดภาวะหัวใจเต้นผิดปกติแต่ละครั้งอาจเกิดจากเหตุกระตุ้นได้หลายอย่าง ขึ้นกับชนิดย่อยของโรค
ชื่อกลุ่มอาการระยะคิวทียาว มาจากลักษณะปรากฏในการตรวจคลื่นไฟฟ้าหัวใจ (electrocardiogram) ซึ่งจะพบมีช่วง QT ยาวกว่าปกติ
เอ็มทีวีวิดีโอมิวสิกอะวอดส์ 2010

เอ็มทีวีวิดีโอมิวสิกอะวอดส์ 2010  เป็นงานประกาศผลรางวัลมิวสิกวิดีโอโดยเอ็มทีวี กำหนดจัดในวันจันทร์ที่ 13 กันยายน 2553 ตามเวลาประเทศไทย ณ โนเกีย เธียเตอร์ ลอสแอนเจลิส โดย เลดี้กาก้า ได้รับการเสนอชื่อในผลงานตัวเอง 13 สาขา นับว่ามากที่สุดในประวัติศาสตร์การจัดงาน
รายนามผู้ได้รับการเสนอชื่อเข้าชิง.
รายนามผู้ได้รับการเสนอชื่อเข้าชิง เรียงชื่อศิลปินตามลำดับอักษรภาษาอังกฤษ
ผู้ร่วมแสดง.
การแสดงในงาน.
The house artist will be deadmau5. The following will perform along with him:
ผุ้นำเสนอการแสดง.
<templatestyles src="Col-begin/styles.css"/>
เชฟโรเลต เบลแอร์

เชฟโรเลต เบลแอร์  เป็นรถนั่งขนาดใหญ่ที่ผลิตโดยเชฟโรเลต ในเครือเจเนรัลมอเตอร์ ระหว่างรุ่นปี ค.ศ. 1950 จนถึง ค.ศ. 1975 ในช่วงแรก ชื่อ "เบลแอร์" ถูกใช้ในเพียงรถหลังคาแข็งสองประตูของเชฟโรเลตเท่านั้น เพื่อให้แยกออกจากรุ่นสไตล์ไลน์และฟลีตไลน์อย่างชัดเจน จนในปี 1953 ชื่อเบลแอร์ได้แยกตัวออกมาเป็นรุ่นของตัวเอง และได้ฐานะเป็นรถธง หรือรถที่หรูหราที่สุดของเชฟโรเลต รวมถึงมีตัวถังให้เลือกหลายแบบมากขึ้น แต่ภายหลังจากที่เชฟโรเลต อิมพาลาเปิดตัวในในปี 1958 เบลแอร์จึงถูกลดระดับความหรูหราลงเป็นอันดับสอง และถูกลดระดับลงมาเรื่อย ๆ กระทั่งกลายเป็นเพียงรถระดับเริ่มต้นของเชฟโรเลตในปี 1973 แต่เบลแอร์ก็ยังคงถูกผลิตอย่างต่อเนื่อง จนยุติการผลิตในสหรัฐอเมริกาในปี 1975 ส่วนในแคนาดามีการผลิตเพื่อขายภายในประเทศเท่านั้นจนถึงปี 1981
ชล วจนานนท์

ชล วจนานนท์ ชื่อเล่น ชลลี่ (เกิด 16 กันยายน พ.ศ. 2528) เป็นผู้ประกาศข่าว นักแสดง, นางแบบ, พิธีกร, วีเจ และผู้บริหารชาวไทย 
ชลเคยรับตำแหน่งเป็นบรรณาธิการบริหารในบริษัทโชว์ไร้ขีด (แบไต๋) ของหนุ่ย พงศ์สุข หิรัญพฤกษ์
ปัจจุบัน ชลรับตำแหน่งเป็น บรรณาธิการข่าวไอที สถานีโทรทัศน์ TNN16 และเป็นเจ้าของแบรนด์ CHOL AROMATIQUE ที่เกี่ยวกับการจัดจำหน่ายสินค้าสุคนธบำบัด
ประวัติ.
ชล วจนานนท์ เกิดที่กรุงเทพมหานคร เข้ารับการศึกษาระดับอนุบาลจากโรงเรียนปรางทิพย์, ระดับประถมศึกษาและมัธยมศึกษาตอนต้นจากโรงเรียนวัฒนาวิทยาลัย, ระดับมัธยมศึกษาตอนปลายโรงเรียนอัสสัมชัญคอนแวนต์, ระดัมอุดมศึกษาปริญญาตรี คณะนิเทศศาสตร์ สาขาโฆษณา จุฬาลงกรณ์มหาวิทยาลัย เกียรตินิยมอันดับ 2 และปริญญาโท สาขาการสื่อสารมัลติมีเดีย มหาวิทยาลัยแอคาดีมีออฟอาร์ต (Academy of Art University) สหรัฐอเมริกา
ชลเข้าสู่วงการบันเทิงจากการเป็นวีเจที่สยามสแควร์เซ็นเตอร์พอยต์ ที่เธอมองว่าเป็นงานอดิเรกที่มีรายได้ดีทั้งยังปูทางสู่การเป็นดารา หลังจากนั้นเป็นต้นมา เธอก็ถ่ายแบบลงนิตยสาร รับงานพิธีกรรายการคลับเอกซ์ (Club X) ที่ออกอากาศทางไทยทีวีสีช่อง 3 และได้ผันตัวเป็นนักแสดงในปี พ.ศ. 2550 กับภาพยนตร์เรื่องแรกคือ "สวยลากไส้" ตามด้วย "สี่แพร่ง ตอนยันต์สั่งตาย" ในปีถัดมา ต่อมาเธอได้ร่วมแสดงละครเรื่องแรกคือ "รักนี้...เคียงตะวัน" ในสามปีแรกบนเส้นทางบันเทิง เธอโหมงานหนักไปพร้อม ๆ กับเข้าศึกษาที่จุฬาลงกรณ์มหาวิทยาลัยด้วย
ภายหลังในปี พ.ศ. 2552 เธอได้พักงานจากวงการบันเทิงเพื่อศึกษาต่อยังต่างประเทศ ตามความประสงค์ของมารดา จนสำเร็จการศึกษาปริญญาโท สาขาการสื่อสารมัลติมีเดีย มหาวิทยาลัยแอคาดีมีออฟอาร์ต (Academy of Art University) สหรัฐอเมริกา เมื่อปี พ.ศ. 2554 และกลับมารับงานในวงการอีกครั้งในปี พ.ศ. 2556 โดยร่วมแสดงละครเรื่อง "มณีสวาท" รับบท "ฟีบี้" ที่สร้างชื่อเสียงให้เธอในบทนางร้าย ปีเดียวกันนั้นเธอก็รับงานถ่ายแบบลงนิตยสารด้วย ชลกล่าวว่าเธอชอบทั้งงานแสดงและพิธีกร ส่วนถ่ายแบบลงนิตยสารนั้นเธอว่าจะถ่ายเพียงปีละเล่ม
ชลเคยเป็นผู้ประกาศข่าวทางช่องทีเอ็นเอ็น 24 และมีธุรกิจส่วนตัวด้วย
ปัจจุบัน ชลเป็นบรรณาธิการบริหารของบริษัทโชว์ไร้ขีด - แบไต๋ (สื่อออนไลน์) โดยการชักนำของพงศ์สุข หิรัญพฤกษ์
ชลสมรสกับทิน โชคกมลกิจตั้งแต่เมื่อปลายปี พ.ศ. 2559 และจัดพิธีฉลองมงคลสมรสเมื่อวันที่ 1 เมษายน พ.ศ. 2560 ปัจจุบันทั้งคู่มีลูกชายด้วยกัน 1 คน ชื่อ ติณห์ โชคกมลกิจ หรือ น้องเบรฟ เกิดเมื่อวันที่ 16 กันยายน พ.ศ. 2565
ตำบลม่วงตึ๊ด

ม่วงตึ๊ด เป็นตำบลหนึ่งในอำเภอภูเพียง จังหวัดน่าน เป็นที่ตั้งของที่ว่าการอำเภอภูเพียง และวัดพระธาตุแช่แห้ง ปัจจุบันเป็นพระอารามหลวง องค์พระธาตุตั้งอยู่บนเนินเขาลูกเตี้ย ๆ เป็นสีทองสุกปลั่ง สามารถมองเห็นได้แต่ไกล เนื่องจากสูงถึง 2 เส้น เป็นอนุสรณ์ของความรักและความสัมพันธ์ ระหว่างเมืองน่านกับเมืองสุโขทัยในอดีต
ที่ตั้งและอาณาเขต.
ตำบลม่วงตึ๊ดมีอาณาเขตติดต่อกับอำเภอและจังหวัดใกล้เคียงดังนี้
การแบ่งเขตการปกครอง.
การปกครองส่วนภูมิภาค.
ตำบลม่วงตึ๊ดแบ่งพื้นที่การปกครองออกเป็น 5 หมู่บ้าน ได้แก่
การปกครองส่วนท้องถิ่น.
ท้องที่ตำบลม่วงตึ๊ด มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลม่วงตึ๊ด ครอบคลุมพื้นที่ตำบลม่วงตึ๊ดทั้งหมด ซึ่งเป็นสภาตำบลม่วงตึ๊ดที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลม่วงตึ๊ดในวันที่ 25 ธันวาคม พ.ศ. 2539
ตำบลฝายแก้ว

ฝายแก้ว เป็นตำบลในอำเภอภูเพียง จังหวัดน่าน มีพื้นที่ตรงข้ามกับเทศบาลเมืองน่านเพียงข้ามสะพาน ปัจจุบันจึงเป็นที่ตั้งของศูนย์ราชการหลายแห่งของจังหวัดน่าน คือ สำนักงานสหกรณ์/ตรวจบัญชีสหกรณ์จังหวัดน่าน สำนักงานปศุสัตว์จังหวัดน่าน สำนักงานสรรพากรพื้นที่น่าน สำนักงานอุตสาหกรรมจังหวัดน่าน สำนักงานปฏิรูปที่ดินจังหวัดน่าน สำนักงานธนารักษ์พื้นที่น่าน สำนักงานเขตพื้นที่การศึกษามัธยมศึกษาน่าน สำนักงานโยธาธิการและผังเมืองจังหวัดน่าน เป็นที่ตั้งของการทหาร คือ กรมทหารพรานที่ 32 เป็นที่ตั้งของการสาธารณสุข คือ โรงพยาบาลค่ายสุริยพงษ์ รวมทั้งยังเป็นที่ตั้งของสถานศึกษาสำคัญอย่างมหาวิทยาลัยเทคโนโลยีราชมงคลล้านนา น่าน
ที่ตั้งและอาณาเขต.
ตำบลฝายแก้วมีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 17 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลฝายแก้ว มีพื้นที่ครอบคลุมตำบลฝายแก้วทั้งหมด
ตำบลเมืองจัง

เมืองจัง เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณตอนเหนือสุดของอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 11 หมู่บ้าน ได้แก่
การปกครองส่วนท้องถิ่น.
องค์การบริหารส่วนตำบลเมืองจังมีพื้นที่ครอบคลุมตำบลเมืองจังทั้งหมด
ตำบลน้ำเกี๋ยน

น้ำเกี๋ยน เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศตะวันออกของอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 5 หมู่บ้าน ได้แก่
การปกครองส่วนท้องถิ่น.
องค์การบริหารส่วนตำบลน้ำเกี๋ยนมีพื้นที่ครอบคลุมตำบลน้ำเกี๋ยนทั้งหมด
ตำบลน้ำแก่น

น้ำแก่น เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศใต้ของอำเภอ
ที่ตั้งและอาณาเขต.
ตำบลน้ำแก่นมีอาณาเขตติดต่อกับเขตการปกครองข้างเคียง ดังนี้
การแบ่งเขตการปกครอง.
การปกครองส่วนภูมิภาค.
ตำบลน้ำแก่นแบ่งพื้นที่การปกครองออกเป็น 10 หมู่บ้าน ได้แก่
การปกครองส่วนท้องถิ่น.
ท้องที่ตำบลน้ำแก่น มีองค์กรปกครองส่วนท้องถิ่น เพียงแห่งเดียว คือ องค์การบริหารส่วนตำบลน้ำแก่น ครอบคลุมพื้นที่ตำบลน้ำแก่นทั้งหมด ซึ่งเป็นสภาตำบลน้ำแก่นที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลน้ำแก่นในวันที่ 25 ธันวาคม พ.ศ. 2539
ประชากร.
พื้นที่ตำบลน้ำแก่นประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 4,481 คน แบ่งเป็นชาย 2,219 คน หญิง 2,262 คน (เดือนธันวาคม 2564) เป็นตำบลที่มีจำนวนประชากรมากเป็นอันดับที่ 3 จาก 7 ตำบลในท้องที่อำเภอภูเพียง
       หมายถึงจำนวนประชากรได้เพิ่มขึ้นเมื่อเทียบกับปีก่อน
       หมายถึงจำนวนประชากรได้คงเดิมเมื่อเทียบกับปีก่อน
       หมายถึงจำนวนประชากรได้ลดลงเมื่อเทียบกับปีก่อน
ตำบลนาปัง

นาปัง เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศใต้ของอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 6 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลนาปัง มีพื้นที่ครอบคลุมตำบลนาปังทั้งหมด
ตำบลท่าน้าว

ท่าน้าว เป็นตำบลหนึ่งในอำเภอภูเพียง จังหวัดน่าน ตั้งอยู่บริเวณทิศตะวันตกของอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 7 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลท่าน้าว มีพื้นที่ครอบคลุมตำบลท่าน้าวทั้งหมด
ตำบลบ้านฟ้า

บ้านฟ้า เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางทิศใต้ของอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 8 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ้านฟ้า มีพื้นที่ครอบคลุมตำบลบ้านฟ้าทั้งหมด
ตำบลสวด

สวด เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางตอนกลางของอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 8 หมู่บ้าน ได้แก่
การปกครองส่วนท้องถิ่น.
องค์การบริหารส่วนตำบลสวดมีพื้นที่ครอบคลุมตำบลสวดทั้งหมด
ตำบลป่าคาหลวง

ป่าคาหลวง เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางตอนกลางของอำเภอ เป็นที่ตั้งของที่ว่าการอำเภอบ้านหลวง
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 5 หมู่บ้าน ได้แก่
การปกครองส่วนท้องถิ่น.
องค์การบริหารส่วนตำบลป่าคาหลวงมีพื้นที่ครอบคลุมตำบลป่าคาหลวงทั้งหมด
ตำบลบ้านพี้

บ้านพี้ เป็นตำบลหนึ่งในอำเภอบ้านหลวง จังหวัดน่าน ตั้งอยู่ทางทิศเหนือของอำเภอ
การแบ่งเขตการปกครอง.
การปกครองส่วนภูมิภาค.
แบ่งการปกครองออกเป็น 5 หมู่บ้าน ได้แก่
การปกครองส่วนท้องถิ่น.
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลบ้านพี้ มีพื้นที่ครอบคลุมตำบลบ้านพี้ทั้งหมด
แสงอาทิตย์ (รามเกียรติ์)

แสงอาทิตย์ เป็นตัวละครฝ่ายอธรรมจากเรื่องรามเกียรติ์ โอรสองค์ที่สองของพญาขร เป็นน้องของมังกรกัณฐ์ มีแว่นแก้วสุรกานต์ที่พระพรหมประทานให้เป็นอาวุธ และได้ฝากเก็บไว้ที่พระพรหม หากใช้ส่องไปที่ใครจะทำให้ผู้นั้นถึงแก่ความตาย 
ทศกัณฐ์ใช้ให้แสงอาทิตย์ยกทัพออกไปรบกับพระราม พิเภกทูลพระรามว่าแสงอาทิตย์มีแว่นแก้วสุรกานต์เป็นอาวุธฝากไว้ที่พระพรหม พระรามจึงให้องคตแปลงกายเป็นแสงอาทิตย์ และให้พิเภกแปลงกายเป็นจิตรไพรี พี่เลี้ยงของแสงอาทิตย์ แล้วไปขอแว่นแก้วมาจากพระพรหม เมื่อแสงอาทิตย์สู้พระรามไม่ได้ จึงใช้ให้จิตรไพรีไปขอแว่นแก้วสุรกานต์จากพระพรหม พระพรหมจึงว่ามาเอาไปแล้วทำไมจึงมาขออีก จิตรไพรีรีบกลับมาบอกแสงอาทิตย์ แสงอาทิตย์รู้ตัวว่าหลงกลแล้วก็แข็งใจสู้กับพระรามและถูกศรพรหมมาศของพระรามตายกลางสนามรบ
ลักษณะหัวโขนและสี.
ใบหน้าสีแดง ปากขบตาจระเข้ บางแห่งว่า ปากแสยะตาโพลง สวมมงกุฎกนก
เบอร์โน

เบอร์โน  หรือ บรึน  เป็นนครในแคว้นเซาท์มอเรเวีย ประเทศเช็กเกีย ตั้งอยู่ในบริเวณที่แม่น้ำสวิตาวากับแม่น้ำสวรัตกามาบรรจบกัน เบอร์โนมีประชากรประมาณ 380,000 คน ทำให้เป็นเมืองใหญ่ที่สุดอันดับที่ 2 ของประเทศ โดยเป็นรองเพียงปราก เมืองหลวงของประเทศ และเป็นหนึ่งใน 100 เมืองใหญ่สุดในสหภาพยุโรป เขตมหานครเบอร์โนมีประชากรเกือบ 700,000 คน
เบอร์โนเป็นอดีตเมืองหลวงของมอเรเวียและศูนย์กลางทางการเมืองและวัฒนธรรมของแคว้นเซาท์มอเรเวีย นครนี้เป็นที่ศูนย์กลางของฝ่ายตุลาการเช็ก โดยเป็นที่ตั้งของศาลรัฐธรรมนูญ ศาลสูงสุด ศาลปกครองสูงสุด และสำนักงานอัยการสูงสุด และหน่วยงานของรัฐอีกจำนวนหนึ่งซึ่งรวมถึงผู้ตรวจการของรัฐสภา และสำนักงานคุ้มครองการแข่งขัน
ศูนย์นิทรรศการเบอร์โนเป็นหนึ่งในศูนย์นิทรรศการที่ใหญ่ที่สุดในทวีปยุโรป อีกหนึ่งวัฒนธรรมคือการประกวดดอกไม้ไฟนานาชาติอิงนิสบรูแน็นซิส ที่ดึงดูดผู้เข้าชมหมื่นกว่าคน
สถานที่ท่องเที่ยวที่มีผู้เข้าชมมากที่สุดของนครคือป้อมและปราสาทชปิลแบร์ก กับอาสนวิหารนักบุญเปโตรและเปาโลบนเนินแปโตรฟ ส่วนปราสาทอีกแห่งใกล้ตัวนครคือปราสาทแวแวฌี ริมอ่างเก็บน้ำเบอร์โน อนุสาวรีย์สถาปัตยกรรมอีกแห่งของเบอร์โนคือวิลลาทูเกินท์ฮัทที่สร้างตามคติคำนึงประโยชน์ที่ได้รับการบรรจุลงในรายการแหล่งมรดกโลกของยูเนสโกใน ค.ศ. 2001
ศัพทมูลวิทยา.
ที่มาของชื่อ "เบอร์โน"  ยังคงเป็นที่พิพาท โดยคำนี้อาจมาจากภาษาเช็กเก่าว่า ('เป็นโคลน, เฉอะแฉะ') คำอธิบายอื่น ๆ คือมาจากรูปกริยาสลาฟ "brniti" ('ตั้งเกราะ', 'เสริมกำลัง') หรือมาจากภาษากลุ่มเคลต์ที่เคยมีผู้พูดในบริเวณนี้ก่อนที่ชาวเจอร์แมนิกและชาวสลาฟจะเข้ามาในภายหลัง ทฤษฎีหลังจะทำให้คำนี้คำร่วมเชื้อสายกับคำในภาษากลุ่มเคลต์ที่แปลว่า 'เนินเขา' เช่นคำในภาษาเวลส์ว่า 
ตลอดทั้งประวัติศาสตร์ ผู้ที่อาศัยในเบอร์โนก็เรียกนครนี้เป็นภาษาอื่นด้วย เช่น ในภาษาเยอรมัน,  ในภาษายิดดิช และ ในภาษาละติน
ภูมิประเทศ.
ทิวทัศน์เมือง.
ทิวทัศนียภาพของบริเวณตะวันออกเฉียงเหนือของนครเบอร์โน
ประชากร.
รายงานจากสำมะโน ค.ศ. 2011 เบอร์โนมีประชากร 385,913 คน โดยกลุ่มชาติพันธุ์ที่มีจำนวนมากที่สุดเท่าที่รายงาน (โดยไม่มีตัวเลือกให้เลือก) ได้แก่ ชาวเช็ก (51.6%), ชาวมอเรเวีย (18.7%), ชาวสโลวัก (1.5%), ชาวยูเครน (0.9%), ชาวเวียดนาม (0.4%) และชาวโปแลนด์ (0.2%) พลเมือง 23.7% ไม่ได้ระบุสัญชาติ 
เบอร์โนประสบกับการเพิ่มขึ้นของประชากรในคริสต์ศตวรรษที่ 19 เนื่องจากการปฏิวัติอุตสาหกรรม และอีกครั้งใน ค.ศ. 1919 จากการรวมเทศบาลรอบนคร
เมืองพี่เมืองน้อง.
เมืองต่อไปนี้คือเมืองพี่น้อง
<templatestyles src="Div col/styles.css"/>
ทีเอชเอ็น (รถดีเซลราง)

ทีเอชเอ็น  เป็นรถดีเซลรางของการรถไฟแห่งประเทศไทย ใช้สำหรับการทำขบวนรถโดยสารและขบวนรถชานเมือง สั่งซื้อจากบริษัท Tokyu Car Corporation (หมายเลข 1101-1114) , Hitachi, Ltd. (หมายเลข 1115-1127) และ (หมายเลข 1128-1140) ประเทศญี่ปุ่น ในปี พ.ศ. 2526 มีต้นแบบมาจากรุ่นอาร์ทีเอส ที่สั่งซื้อมาตั้งแต่ปี พ.ศ.2514
ประวัติ.
หลังจากการใช้งานรถดีเซลรางรุ่นต่าง ๆ ในการทำขบวนรถโดยสารต่าง ๆ เป็นที่น่าพึงพอใจ เนื่องจากมีความคล่องตัวในการใช้งาน การรถไฟแห่งประเทศไทย จึงได้มีการริเริ่มสั่งซื้อรถดีเซลรางอาร์ทีเอส ซึ่งเป็นรถดีเซลรางที่มีตัวถังเป็นสแตนเลสสตีล มาใช้งานบนทางรถไฟสายแม่กลอง ตั้งแต่ปี พ.ศ.2514 เพื่อแก้ปัญหาการผุกร่อนของรถดีเซลรางที่มีตัวถังทำจากเหล็กกล้าธรรมดา เนื่องจากบริเวณดังกล่าวมีความชื้นจากไอทะเลสูง หลังจากนำมาใช้งานแล้ว มีผลการใช้งานเป็นที่น่าพอใจ ประกอบกับการโดยสารด้วยรถดีเซลรางเองก็เป็นที่นิยมเพิ่มขึ้น 
ราวปี พ.ศ.2520 - 2521 การรถไฟแห่งประเทศไทย จึงได้ทดลองนำอาร์ทีเอส มาทดลองใช้งานบนเส้นทางสายหลัก เพื่อวิ่งประเมินผลต่าง ๆ สำหรับการจัดหารถดีเซลรางรุ่นใหม่สำหรับวิ่งทางไกล ให้บริการระหว่างเมือง ที่ระยะทางเกินกว่า 300 กิโลเมตร แบบรถ อินเตอร์-ซิตี้ ในต่างประเทศ เพื่อให้สอดคลองกับความนิยมของผู้โดยสารที่มากขึ้น 
จนได้มาเป็นต้นแบบให้รถดีเซลรางทีเอชเอ็นในเวลาต่อมา ปัจจุบันทีเอชเอ็น ใช้ทำขบวนรถด่วนในสายตะวันออกเฉียงเหนือ รวมไปถึงรถชานเมือง รถท้องถิ่นสายเหนือ รถธรรมดา และขบวนรถนำเที่ยวเป็นหลัก โดยจะใช้งานร่วมกับเอ็นเคเอฟ และเอทีอาร์
การใช้งาน.
ทีเอชเอ็น เป็นรถดีเซลรางที่มีรูปแบบการใช้งานได้หลายรูปแบบ และใช้งานร่วมกับรุ่นอื่น ๆ ได้หลายรุ่น ไม่จำกัดวิธีการพ่วงรถเหมือนอาร์เอชเอ็น ที่ต้องใช้งานเป็นคู่ โดยทั่วไปทีเอชเอ็นจะใช้งานร่วมกับ เอ็นเคเอฟ และเอทีอาร์ แต่ก็ยังสามารถใช้งานร่วมกับอาร์เอชและอาร์เอชเอ็นได้อีกด้วย
สายชานเมืองแม่กลอง.
ทีเอชเอ็น ถูกส่งไปใช้งานในสายวงเวียนใหญ่ - มหาชัย เพื่อทดแทนเอ็นเคเอฟ ที่ชำรุดและหมดสภาพการใช้งาน ช่วงปี พ.ศ. 2564 - 2565
ได้แก่หมายเลข
เชิงอรรถ.
เอ็นเคเอฟ (รถดีเซลราง)

เอ็นเคเอฟ (NKF) เป็นรถดีเซลรางของการรถไฟแห่งประเทศไทย ใช้สำหรับการทำขบวนรถโดยสาร และ ขบวนรถชานเมือง สั่งซื้อจากบริษัท Nippon Sharyo, Ltd. (หมายเลข 1201-1212 และ 1217-1224) , Hitachi, Ltd. (หมายเลข 1213-1216) , Fuji Heavy Industries Ltd (หมายเลข 1225-1233) , Kawasaki Railcar Manufacturing Co., Ltd. (หมายเลข 1234-1244) , Niigata Engineering Co., Ltd. (หมายเลข 1245-1254) และ The Kinki Sharyo Co., Ltd. (หมายเลข 1255-1264) ประเทศญี่ปุ่น ในปี พ.ศ. 2528 โดยได้ถอดแบบมาจาก ทีเอชเอ็น (THN) เพื่อนำมาผลิตเพิ่มซึ่งมีความแตกต่างกันเพียงเล็กน้อย
ประวัติ.
หลังจากการใช้งาน ทีเอชเอ็น (THN) ซึ่งมีประสิทธิภาพสูงกว่ารถดีเซลรางรุ่นก่อน ๆ ทั้งในแง่ความคล่องตัว และ ความเร็ว ประกอบกับช่วงเวลานั้นจำนวนผู้ใช้รถไฟชานเมืองค่อนข้างหนาแน่น การรถไฟแห่งประเทศไทยจึงมีโครงการที่จะสั่งซื้อรถดีเซลรางเพิ่ม เพื่อนำมาใช้งานสำหรับรถชานเมืองโดยเฉพาะ และได้ออกมาเป็น เอ็นเคเอฟ (NKF) ใน พ.ศ.2528 โดยได้ปรับแบบจาก ทีเอชเอ็น (THN) บางส่วน เช่น ใช้เบาะนั่งแบบพลาสติกแข็ง เพื่อความคงทน และ รักษาความสะอาดได้ง่าย เหมาะกับการนั่งระยะทางสั้นๆ ได้มีการนำหิ้งวางสำภาระบริเวณที่นั่งเลขที่ 65-74 ออก และมีการเพิ่มฝาสำหรับเปิดดูเครื่องยนต์ได้จากบนพื้นรถ 
เมื่อรับมอบ เอ็นเคเอฟ (NKF) ใน พ.ศ.2528 การรถไฟแห่งประเทศไทย การรถไฟก็ได้ใช้ เอ็นเคเอฟ (NKF) ในการทำขบวนรถชานเมืองและรถโดยสารเป็นหลัก และในปี พ.ศ. 2539 ก็ยังได้เริ่มนำไปใช้ใน ทางรถไฟสายชานเมืองแม่กลองอีกด้วย 
แต่เนื่องจากการตรึงตัวในการใช้งาน การรถไฟแห่งประเทศไทย เลยมักจะนำ เอ็นเคเอฟ (NKF) ไปใช้ทำขบวนรถด่วน และ รถทางไกล ร่วมกับ ทีเอชเอ็น (THN) และ เอทีอาร์ (ATR) ด้วย โดยในปัจจุบัน เอ็นเคเอฟ (NKF) ก็ยังคงใช้งานเป็นกำลังหลักของการรถไฟแห่งประเทศไทย และ เอ็นเคเอฟ (NKF) หลายคันก็ได้รับการปรับปรุงเปลี่ยนเบาะนั่งใหม่เป็นเบาะนวมและหนังเทียมเหมือนที่ใช้ใน ทีเอชเอ็น (THN)
การใช้งาน.
เอ็นเคเอฟ (NKF)เป็นรถดีเซลรางที่มีรูปแบบการใช้งานได้หลายรูปแบบ และใช้งานร่วมกับรุ่นอื่น ๆ ได้หลายรุ่น ไม่จำกัดวิธีการพ่วงรถเหมือนอาร์เอชเอ็น (RHN) ที่ต้องใช้งานเป็นคู่ โดยทั่วไปจะใช้งานร่วมกับ ทีเอชเอ็น (THN) และ เอทีอาร์ (ATR) แต่ก็ยังสามารถใช้งานร่วมกับ อาร์เอช (RH) และ อาร์เอชเอ็น (RHN) ได้อีกด้วย
เอ็นเคเอฟในสายชานเมืองแม่กลอง.
เอ็นเคเอฟ (NKF) ถูกส่งไปใช้งานในสายวงเวียนใหญ่ - มหาชัย และ สายบ้านแหลม-แม่กลอง เพื่อทดแทนรถดีเซลรางรุ่นเก่าอย่าง อาร์เอชเอ็น (RHN) และยังคงใช้งานเป็นหลักจนถึงปัจจุบัน 
ปรับปรุงเพื่อรองรับชานชาลาสูง.
ใน พ.ศ. 2562 ได้มีการปรับปรุงประตูทางขึ้น-ลง รถดีเซลรางเอ็นเคเอฟ (NKF) เพื่อรองรับสถานีรถไฟทางคู่ที่กำลังก่อสร้างในหลายเส้นทาง โดยคันแรกที่ทดลองปรับปรุงคือ กซข.1254
ทางหลวงแผ่นดินหมายเลข 103

ทางหลวงแผ่นดินหมายเลข 103 สายร้องกวาง–งาว หรือ ถนนวังซ้าย หรือ สายแพร่–ลำปาง (สายเก่า) เป็นทางหลวงแผ่นดินขนาด 4 ช่องจราจร ไป-กลับ ในเขตทางราบ และขนาด 2 ช่องจราจรในเขตภูเขา (กม. 30+000 ถึง 49+770) เริ่มต้นจากทางหลวงหมายเลข 101 (ถนนยันตรกิจโกศล) ที่บ้านร้องเข็ม อำเภอร้องกวาง จังหวัดแพร่ จากนั้นมีทางหลวงจังหวัดหมายเลข 1154 แยกขวามือไปยัง อำเภอสอง จังหวัดแพร่ และเป็นเส้นทางบนภูเขาผ่าน ตำบลแม่ตีบ อำเภองาว จังหวัดลำปาง จนบรรจบกับถนนพหลโยธิน ที่อำเภองาว จังหวัดลำปาง ระยะทาง 64.345 กิโลเมตร
ทางหลวงแผ่นดินสายนี้แต่เดิมมีชื่อเรียกว่า ถนนวังซ้าย ตั้งชื่อตามนายตุ่น วังซ้าย นายช่างกรมทางหลวง เมื่อวันที่ 10 ธันวาคม พ.ศ. 2493 ตามมติคณะรัฐมนตรีของจอมพล ป. พิบูลสงคราม นายกรัฐมนตรี โดยมีแนวเส้นทางทับทางหลวงแผ่นดินหมายเลข 103 บางส่วน และทางหลวงแผ่นดินหมายเลข 1154 (อำเภอสอง - อำเภองาว) ในภายหลัง กรมทางหลวงได้พิจารณาตัดแนวทางใหม่แทนเส้นทางเดิมที่คับแคบ และประสบปัญหาผ่านพื้นที่อุทยานแห่งชาติแม่ยม ซึ่งไม่อาจขยายเขตทางได้ 
ซึ่งแต่เดิมเส้นทางหลวงหมายเลข 103 นี้ เป็นเส้นทางสายเก่าที่สุดของจังหวัดแพร่ และจังหวัดลำปาง ในสมัยก่อน เมื่อประมาณ 50 กว่าปีที่แล้ว เดิมเป็นเส้นทางคมนาคมที่ต้องเดินทางขึ้นสายเหนือไปทางจังหวัดลำปาง พะเยา เชียงราย และเชียงใหม่ในอดีต แต่ปัจจุบันนี้ ได้กลายมาเป็นเส้นทางไปจังหวัดพะเยา เชียงราย และลำปาง ซึ่งรถโดยสารประทำทาง สายกรุงเทพฯ -เชียงราย (สายใหม่) สายกรุงเทพฯ - แม่สาย และรถประจำทางสายภาคตะวันออกเฉียงเหนือ (ขอนแก่น นครพนม นครราชสีมา) รถประจำทางสายตะวันออกและสายใต้ (ระยอง พัทยา ภูเก็ต) ที่ใช้เส้นทางหลวงหมายเลข 103 นี้ ไปยังจังหวัดพะเยา และเชียงราย เป็นหลัก
องคชาตแข็งตัวขณะหลับ

องคชาตแข็งตัวขณะหลับ  เป็นภาวะการแข็งตัวขององคชาตในขณะนอนหลับ เป็นอาการปกติทางกายภาพของเพศชายทุกคนที่ไม่มีภาวะหย่อนสมรรถภาพทางเพศ โดยปกติจะเกิดขึ้นประมาณ 3 ถึง 5 ครั้งในเวลากลางคืน ขณะร่างกายอยู่ในภาวะหลับตื้น (REM sleep) 
เชื่อกันว่า NPT มีส่วนในการรักษาองคชาตให้มีสุขภาพดี
ประโยชน์ในการวินิจฉัย.
ผู้ปฏิบัติการเกี่ยวกับสุขภาพทางเพศใช้การแข็งตัวขององคชาตยามกลางคืน
เพื่อเช็คดูว่า คนไข้ที่มีภาวะหย่อนสมรรถภาพทางเพศ มีสาเหตุมาจากกายหรือจิตใจ
โดยประกอบอุปกรณ์ที่ยืดหยุ่นได้ที่องคชาตของคนไข้เมื่อนอนหลับ
อุปกรณ์นั้นจะสามารถตรวจจับความเปลี่ยนแปลงความหนาของอวัยวะ และจะส่งข้อมูลไปที่คอมพิวเตอร์เพื่อการวิเคราะห์ต่อไป
ถ้ามีการแข็งตัวในยามกลางคืน ภาวะหย่อนสมรรถภาพทางเพศก็จะรับวินิจฉัยว่าเป็นสภาวะทางกายที่มีเหตุจากอารมณ์ความรู้สึกทางใจ เช่นความวิตกกังวลทางเพศ
และถ้าไม่มี ก็จะวินิจฉัยว่า เกิดจากเหตุทางกายภาพ
กลไก.
ยังไม่รู้แน่นอนว่า NPT เกิดขึ้นอย่างไร
ในปี ค.ศ. 2005 แบงครอฟต์ตั้งสมมุติฐานว่านิวรอนที่ใช้ norepinephrine เป็นสารสื่อประสาท ที่อยู่ที่ locus ceruleus มีฤทธิ์ห้ามการแข็งตัวขององคชาต
และการหยุดการยิงสัญญาณของนิวรอนที่เกิดขึ้นใน "REM sleep"
อาจส่งผลให้เกิดการทำงานที่เกี่ยวข้องกับฮอร์โมนเพศชาย testosterone มีฤทธิ์กระตุ้น ปรากฏเป็น NPT
หลักฐานสนับสนุนความเป็นไปได้ว่า กระเพาะปัสสาวะที่เต็มสามารถส่งผลให้เกิดการแข็งตัวขององคชาต
ได้มีมานานแล้ว และมีการตั้งชื่อว่า reflex erection (การแข็งตัวขององคชาตโดยรีเฟล็กซ์)
เส้นประสาทที่ควบคุมการแข็งตัวโดยรีเฟล็กซ์อยู่ที่ไขสันหลังที่ sacral vertebrae (คือระดับ S2-S4) คือ กระเพาะปัสสาวะที่เต็มมักจะมีผลเป็นการเร้าเส้นประสาทเหล่านั้นอย่างเบา ๆ มีผลเป็น NPT
ความที่กระเพาะปัสสาวะที่เต็มก่อให้เกิดการแข็งตัว โดยเฉพาะในเวลานอน
อาจจะได้การสนับสนุนจากประโยชน์ที่ได้รับจากการแข็งตัว คือเข้าไปห้ามการปัสสาวะ
และดังนั้นก็จะช่วยป้องกันอาการปัสสาวะรดยามกลางคืน (nocturnal enuresis) 
เชิงอรรถและอ้างอิง.
<templatestyles src="Reflist/styles.css" />
โอลิเวอร์ พูพาร์ต

โอลิเวอร์ พูพาร์ต เกิด 16 กุมภาพันธ์ พ.ศ. 2516 ชื่อเล่น อั๋น เป็นนักแสดงลูกครึ่งไทย-เบลเยี่ยม เกิดที่ประเทศสวิตเซอร์แลนด์ บิดาของเขาเป็นชาวเบลเยี่ยม ส่วนมารดาเป็นชาวไทย โอลิเวอร์มีพี่ชาย 3 คนคือ เฟดเดอริค พูพาร์ต, ไมเคิล พูพาร์ต, โดมินิค พูพาร์ต และยังมีหลานชายชื่อ ชัยพล จูเลียน พูพาร์ต